钦定古今图书集成/明伦汇编/氏族典/第311卷 > 《廖用贤尚友录》 > 程骏
## 钦定古今图书集成/明伦汇编/氏族典/第311卷 > 《廖用贤尚友录》 > 程骏

按《魏书程骏传》，“骏字𬴊驹，本广曲平安人也。六世祖
良，晋都水使者，坐事流于凉州。祖父肇，吕光民部尚
书。骏少孤贫，居丧以孝称。师事刘昺，性机敏好学，昼
夜无倦。沮渠牧犍擢为东宫侍讲。太延五年，显祖平
凉，迁于京师，为司徒崔浩所知。文成践阼，拜著作佐
郎。未几，迁著作郎，为任城王云郎中令。皇兴中，除高”
密太守。延兴末，高丽王琏求纳女于掖庭，显祖许之。
假骏散骑常侍，赐爵安丰男，加伏波将军，持节如高
丽迎女。琏谬言女丧，骏责琏以义方。琏不胜其忿，欲
逼辱之，惮而不敢害。会显祖崩，乃还拜秘书令。性介
直，不竞时荣。太和九年卒，谥曰宪。骏六子，元继、公达、
公亮、公礼，并无官